Da li je Šarlot najbolje mjesto za konvenciju Demokrata? 
To je pitanje koje i dalje postavlja jedan broj članova i delegata stranke koji su se okupili u Sjevernoj Karolini da afirmišu kandidaturu Baraka Obame za koš jedan mandat u Bijeloj kući
Po svemu sudeći – izbore u Americi će i ovog puta odlučiti glasovi država u kojima nijedna od stranaka nema odlučujuću prevagu, poput Sjeverne Karoline koja donosi veoma značnih 15 elektorskih glasova u novembru. Upravo zato je stranka odlučila da u Šarlotu održi nacionalnu izbornu konvenciju. Medjutim, ima i onih koji se još pitaju da li je vrh stranke odabrao najbolju lokaciju. Šarlot, Sjeverna Karolina – dom je za oko 750,000 ljudi i predstavlja sve po čemu je poznat američki jug – poseban naglasak, dijeta u kojoj dominira prženo i nadaleko čuven južnjački šarm. "Gostoprimstvo i mnogo divnih mjesta na koja možete otići karakteriše Šarlot kao porodični grad", kaže jedna mještanka. U gradu je sjedište kompanije “Chiquita bananas”, kao i centrala NASCAR-a. Sa prometom od više od 2 hiljade milijardi dolara Šarlot je drugi po veliči finansijski centar, odmah iza Njujorka. Demokrate u ovogodišnjoj kampanji nisu baš naklonjene bankarskom i investicionom sektoru pa su – primjera radi – odbili da donacijama korporacija finansiraju konvenciju. Međutim, zafalilo je novca pa konvencija umjesto četiri traje 3 dana. Predsjednik Obama u četvrtak će nominaciju prihvatiti na stadionu koji nosi ime druge po veličini američke finansijske korporacije. Štaviše, Demokratska stranka - da je ne bi povezivali sa bankarskim sektorom – izbjegava da u nazivu stadiona spominje naziv Bank of America, već ga zove stadionom Pantera, lokalnog fudbalskog kluba. Obama je 2008. tijesno pobijedio u Sjevernoj Karolini, postavši tako prvi demokrata koji je u posljednje tri decenije osvojio značajnih 15 elektorskih glasova. Piter Braun je analitiič univerziteta Kvinipiak (Quinnipiac). "To je jedna od onih država u kojima, ako pobijedi Obama, Mit Romni nema šanse da dobije predsjedničke izbore." Ankete u Sjevernoj Karolini ukazuju na potpuno izjednaču trku i to brine Obamine pristalice, među kojima je Dvajt Prajs. "Mislim da će biti zaista teško. Na posljednjim izborima imali smo dobar odziv mladih birača. Nadam se da će se to ponoviti, ali nisam siguran." Ima dosta onih koji su s njim saglasni. Nezaposlenost u Sjevernoj Karolini je 9.6 odsto – što je više od nacionalnog projsjeka national average. Guvernerka iz redova Demokrata Veverli perdju je tako nepopularna da se neće ni truditi da osvoji drugi mandat, a izvršni direktor stranke u ovoj saveznoj državi podnio je ostavku nakon seks skandala. No I pored toga – 35.000 ljudi koji se u Šarlotu okupljaju radi konvencije i dalje očekuje da predsjednik Obama ostane na funkciji i nakon novembarskih izbora.